Քեյթլին Մորան

Քեյթլին Էլիզաբեթ Մորան (, ), անգլիացի լրագրող, գրող, ֆեմինիստ, «Թայմս» ամսագրի խմբագիր։ British Press Awards-ի դափնեկիր, «2010 թվականի տարվա մեկնաբան», «2011 թվականի տարվա քննադատ», «2011 թվականի տարվա լրագրող»։

Կենսագրություն 
Ծնվել է Բրայտոնում, ընտանիքի ավագ երեխան է (ունի 4 քույր և 3 եղբայր)։ Մորանի հայրը ծագումով իռլանդացի երաժիշտ էր։ Կնոջ հետ կիսում էր հիպի ենթամշակույթը։ Մանկությունն ընտանիքի հետ անցկացրել է Վուլվերհեմպտոնում գտնվող քաղաքային երեքսենյականոց բնակարանում։

Սովորել է Սպրինգֆիլդսկի հիմնական դպրոցում, որն ավարտելուց հետո անցել է տնային ուսուցման։ Մորանն իր մանկությունը համարում է երջանիկ՝ չնայած 18 տարեկանում տնից հեռանալուն։

Լրագրություն և գրական գործունեություն 
Դեռ մանկության տարիներից Քեյթլինը որոշել էր դառնալ գրող։ 13 տարեկանում մասնակցելով երիտասարդ գրողների մրցույթին՝ ստացել է դրամական պարգև իր գրած էսսեի համար, որտեղ նկարագրել է, թե ինչու է այդքան սիրում գրքերը։ 15 տարեկանում հաղթել է «Տարվա երիտասարդ լրագրող» մրցույթում։ Լրագրողական գործունեությունն սկսել է «Melody Marker» երաժշտական շաբաթաթերթում։ 16 տարեկանում գրել է իր առաջին վեպը։

1992 թվականին Մորանն սկսել է հեռուստատեսային գործունեությունը։ Վարել է Channel 4 հեռուստաալիքի «Naked City» երաժշտական ծրագիրը։ Այն պատմում է երիտասարդ բրիտանական խմբերի մասին, ինչպիսիք են Blur, Manic Street Preachers, Boo Radleys և այլն։

Հետագայում Քեյթլինը թողարկել է իր սեփական հեռուստաշոուն՝ «Raised by wolves», որի ժանրը միավորում էր դրամա և կատակերգություն։ Այն թողարկվել է Բրիտանիայի Channel հեռուստաալիքում 2013 թվականի դեկտեմբերի 4-ին։

2012 թվականից Մորանն անդամակցել է Աբերիստուիտի համալսարանին։

2014 թվականին Power Hour BBC ամսագրի հավաստմամբ նա ճանաչվել է Բրիտանիայի ամենաազդեցիկ կանանցից մեկը։

Ֆեմինիզմ 
2011 թվականին Բրիտանիայում Կետլինը հրատարակում է ֆեմինիստական գիրք՝ «Ինչպես լինել կին» վերնագրով։ 2012 թվականի դրությամբ 16 երկրում վաճառվել է գրքի շուրջ 4000 օրինակ։

Թվիթթեր 
2013 թվականին Մորանը Թվիթերում կազմակերպել էր 24 ժամյա բոյկոտ՝ որպես ընդվզում այն փաստի դեմ, որ սոցիալական ցանցերը չեն կարողանում լուծել վիրավորական բովանդակություն կրող հրապարակումների հետ կապված խնդիրները։

2014 թվականի հունիսին «Reuters Institute for the Study of Journalism»-ը նրան անվանել է Թվիթթերի ամենաազդեցիկ լրագրողներից։

Անձնական կյանք 
1999 թվականի դեկտեմբերին Մորանն ամուսնացել է «Թայմս» ամսագրի քննադատ Փիթեր Պարադայսի հետ։ Ունեն երկու դուստր, որոնք ծնվել են 2001 և 2003 թվականներին։

Մրցանակներ և կոչումներ  
2013 Comment Awards, Տարվա մշակութային մեկնաբան 
2012 London Press Club, Տարվա մեկնաբան 
2011 Galaxy National Book Awards, Տարվա գիրք, Ինչպես լինել կին 
2011 Galaxy National Book Awards, տարվա հայտնի վավերագրական-արձակ ֆիլմ 
2011 British Press Awards, Տարվա հաղորդավար
2011 British Press Awards, Տարվա քննադատ
2011 irish Book Award, Լսարանի ընտրություն ենթահամակրգ, How to be a woman
2011 Cosmopolitian, Տարվա գրող
2010 British Press Awards, Տարվա մեկնաբան

Մատենագրություն  
 Moran, Caitlin (1992). 
 Moran, Caitlin (2011). 
 Moran, Caitlin (2012). 
 Moran, Caitlin (2014). 
 Moran, Caitlin (2016).

Ծանոթագրություններ 

Անգլիացի լրագրողներ
Անգլիացի ֆեմինիստներ
Ֆեմինիստ գրողներ
Բրիտանացի կինոպրոդյուսերներ